

Αρκαλοχώρι, 20/12/2024

Προς: ΜΜΕ

**ΔΕΛΤΙΟ ΤΥΠΟΥ**

**Με χριστουγεννιάτικες μελωδίες «πλημμύρισε» το Δημοτικό Κατάστημα Αρκαλοχωριου - Ανταλλαγή ευχών και γιορτινό κλίμα**

Τα κάλαντα έψαλαν στο Δήμαρχο Μινώα Πεδιάδας Βασίλη Κεγκέρογλου, στους συνεργάτες του και στο προσωπικό του Δήμου, μαθητές της Ε' και ΣΤ' Τάξης του 2ου Δημοτικού Σχολείου, της Ε' Τάξης του 1ου Δημοτικού Σχολείου και του ΚΔΑΠ Αρκαλοχωρίου.

Σε γιορτινό κλίμα, υποδέχτηκαν με χαρά τους μαθητές και τους δασκάλους τους, με τα μελωδικά "χρόνια πολλά" να συγκινούν, βάζοντας όλους, στο γιορτινό κλίμα των ημερών ενώ τους ευχαρίστησαν για την επίσκεψη τους που συνοδευόταν από ευχές για καλές γιορτές και ….γλυκίσματα και έκανε τη μέρα στο Δημοτικό Κατάστημα Αρκαλοχωρίου ξεχωριστή!

Μάλιστα ο Δήμαρχος αντάλλαξε δώρα με τους λιλιπούτειους μαθητές του ΚΔΑΠ  που δεν έκρυψαν τη χαρά τους για αυτή την έκπληξη!

Ο Δήμαρχος Βασίλης Κεγκέρογλου μαζί με την Αντιδήμαρχο Όλγα Δραμουντάνη, επισκέφθηκαν επίσης, το Κέντρο Διημέρευσης και Ημερήσιας Φροντίδας Ατόμων με Αναπηρία «ΔΙΚΑΙΩΜΑ ΣΤΗ ΖΩΗ» στο Θραψανό, όπου πραγματοποιήθηκε χριστουγεννιάτικο παζάρι, με δημιουργίες των παιδιών και του προσωπικού του Κέντρου.

Εκτός από τις καθιερωμένες ευχές, συνεχάρησαν τον Διευθυντή Ζαχαρία Κυριακάκη και το προσωπικό για το σπουδαίο έργο που επιτελούν στην εν λόγω Δομή, η οποία εξυπηρετεί τις ανάγκες Παιδιών και Ενηλίκων με νοητική ή και με κινητική αναπηρία και των οικογενειών τους.